બપોર નો સમય હતો લગભગ 2.30 વાગ્યા હશે. આમ તો અહી બેંગ્લોર માં બોવ ગરમી નાં હોઈ, પણ આજ થોડી વધારે હતી. ટ્રાફિક થોડો ઓછો હતો. ત્યાં એક ટ્રાફિક પોલીસ તડકા અને પ્રદુષણ થી કંટાળી ને જ્યુસ ની દુકાન તરફ ગયો. પોલીસ વાળો બેંગ્લોર માં નવો નવો લાગતો હતો. એક ગ્લાસ લીંબુ શરબત મંગાવ્યું. આખે આખો ગ્લાસ એક જ શ્વાસે ગટગટાવી ગયો. જોઈ ને લાગતું હતું કે સવાર થી એને પાણી પણ નહી પીધું હોઈ. લીબું સરબત નાં એક ગ્લાસ ના 15 રૂપિયા હતા. પોલીસ વાળો પુરા રૂપિયા દુકાન વાળા ને આપવા માંડ્યો. પણ આ શું ! દુકાન વાળા એ નાં પાડી કે " તમે શહેર માટે આટલી મહેનત કરો છો ,આજે તડકો પણ છે તમે સારું કામ કરો છો તો રૂપિયા નાં લેવાય". પણ પોલીસ વાળો પરાણે આપી ને ચાલી ગયો , દુકાન વાળો બોલ્યો "કેટલો સારો માણસ છે , આટલી ગરમી માં સેવા આપે છે તો એક ગ્લાસ લીંબુ સરબત તો એમનો હક બને "